Faktisk er det 14 dage siden, at træet blev hentet, og det levede et stille liv indtil i morges, hvor det fik sit store gennembrud via de sociale medier.

Siden har handelsstandsforeningen fået et læs af beskeder og henvendelser fra folk i og uden for byen, og mens foreningen tidligt på dagen var klar til at skrotte det for at gå ud i skoven og finde sig et lidt kønnere af slagsen, har piben nu fået en anden lyd.